Os
<s>Os je zamišljeni pravac prema kojemu neka točka ili tijelo ima određen položaj ili određena matematička, fizička ili neka druga svojstva.</s><s>Tako na primjer:
 koordinatne osi određuju prostor unutar kojega svaka točka ima strogo definiran položaj (na orimjer Kartezijev ili pravokutni koordinatni sustav); 
 os simetrije rotacijski simetričnoga tijela geometrijsko je mjesto središta koncentričnih i međusobno paralelnih kružnica na kojima leže sve točke tijela; 
 os rotacije tijela pravac je na kojem točke tijela miruju, dok se sve ostale gibaju po kružnim putanjama sa središtima na tom pravcu (na primjer žiroskop ima 3 osi rotacije); 
 optička os pravac je koji povezuje žarišta (fokuse) leća nekog optičkoga sustava (dalekozora, mikroskopa i slično); 
 u kristalografiji je optička os smjer u dvolomnom kristalu u kojem su brzine obiju zraka jednake, to jest smjer u kojem nema dvoloma (jednoosni kristal ima jednu takvu os, dvoosni dvije); 
 nebeska ili svjetska os poklapa se s osi Zemljine rotacije, proteže se u beskonačnost i probada nebeski svod u njegovim polovima.</s><s>Nebeska os je zamišljeni pravac identičan sa Zemljinom osi rotacije i probada nebesku sferu u sjevernom i južnom nebeskom polu.</s><s>U točki sjevernog nebeskog pola se približno nalazi zvijezda Sjevernjača.</s><s>Oko nebeske osi se prividno okreće nebeska sfera (prividno okretanje nastaje zbog rotacije Zemlje).</s><s>Sva nebeska tijela prividno se okreću oko nebeske osi.</s>

<s>Izvori</s>

<s>Geometrija
Optika
Kristalografija
Klasična mehanika</s>

